**Sveikatos centro veiklos modelio diegimas Klaipėdos mieste**

Klaipėdos miesto savivaldybės administracija įgyvendina projektą „Sveikatos centro veiklos modelio diegimas Klaipėdos mieste“ (projekto Nr. 09-023-P-0058).

Projektas yra įgyvendinamas pagal 2025 m. balandžio 10 d. tarp Klaipėdos miesto savivaldybės administracijos ir viešosios įstaigos Centrinės projektų valdymo agentūros pasirašytą projekto finansavimo sutartį. Projektas finansuojamas 2021-2027 metų Europos Sąjungos fondų ir Lietuvos Respublikos valstybės biudžeto lėšų. Sutartyje numatytas projekto biudžetas 1 500 216,38 Eur, iš jų 1 275 183, 92 Eur ES fondų lėšos ir 225 032, 46 Eur Bendrojo finansavimo lėšos.

Projektas įgyvendinamas su partneriais sveikatos įstaigomis dalyvaujančiomis Sveikatos cento veikloje: MB A. „Navicko konsultacinė poliklinika“, UAB "Medbaltica", UAB "Salumeda", Viešoji įstaiga „Jūrininkų sveikatos priežiūros centras“, VšĮ „Paliatyvios pagalbos ir šeimos sveikatos centras“, Uždaroji akcinė bendrovė "NEFRIDOS" KLINIKA, Viešoji įstaiga „Klaipėdos miesto poliklinika“, UAB "Narema".

**Projekto tikslas** - pagerinti Klaipėdos miesto sveikatos centrui priskiriamų sveikatos priežiūros paslaugų teikimo funkcijas.

**Projekto tikslinės grupės** - sveikatos centro koordinatorius, daugiadalykės specialistų komandos nariai, pacientai, sergantys pagal kodus I48 ir I11 ligomis, kurie yra prisirašę prie sveikatos centro veikloje dalyvaujančios

koordinuojančios įstaigos, teikiančios šeimos medicinos paslaugas, pacientų šeimos nariai (artimieji),

atvejo vadybininkas.

Projektas skirtas spręsti Savivaldybės identifikuotą problemą: Klaipėdos mieste nėra efektyvios funkcinės koordinavimo įstaigos ar centro, kuris inicijuotų ir įgyvendintų sveikatos priežiūros paslaugų tobulinimą ir kurtų sveikatos priežiūros paslaugų teikimo ir organizavimo modelius, nes nėra sukurta koordinavimo funkcija, nėra taikomi sveikatos priežiūros paslaugų teikimo ir organizavimo modeliai. Taip pat Klaipėdos miesto asmens sveikatos priežiūros įstaigų (ASPĮ) ekosistemoje nėra pacientų srautų valdymo „Žaliojo koridoriaus principu“, nes Klaipėdos miesto ASPĮ nepakankamai bendradarbiauja valdant pacientų srautus, neturi kompetencijų ir parengtų koordinavimo metodikų .

Projekto metu bus užtikrintas efektyvus sveikatos centro veiklos koordinavimas, parengti dokumentai

Klaipėdos sveikatos centro veiklos koordinavimo procesams reglamentuoti. Įgyvendinus projektą tikslinė grupė pradės taikyti naujus paslaugų teikimo pacientams, sergantiems lėtinėmis neinfekcinėmis ligomis, modelius ir metodus. Projekto veiklų įgyvendinimo metų pacientams ir jų šeimos nariams bus suteikti mokymai. Taip pat ši tikslinė grupė įsisavins inovatyvius prietaisus, skirtus pacientų sveikatos būklei ambulatoriškai ir nuotoliniu būdu stebėti ir vertinti – visa tai lems labiau kontroliuojamą ligų eigą ir efektyvius gydymo rezultatus. Įgyvendinus projektą bus parengti dokumentai, reikalingi pacientų srautų valdymui, parengtos ir įgyvendintos paslaugų teikimo priemonės. Pagerės pirminės sveikatos priežiūros veikimas, pasitelkiant sukurtą ir įgyvendinamą sveikatos priežiūros paslaugų teikimo modelį. Tikėtinas laukimo laikotarpių pas specialistą sutrumpėjimas. Dėl efektyvesnės pacientų priežiūros sistemos pailgės tikėtina gyvenimo trukmė.

Projekto įgyvendinimo laikotarpis: 2025-04-10 – 2028-03-31



<https://esinvesticijos.lt/>